Setu ur film bet graet un toullad bloavezhioù zo gant tud eus Brest Les pieds dans le Paf ha Canal Ti-Zef diwar-benn ar stourmoù e Breizh evit ma vo brezhoneg er skinwel. RTB er bloavezhioù 70 a oa krog dija gant ar stourm-se : Muioch a vrezhoneg war Frañs 3 ! Manifestiñ a veze graet. Bet zo a bep seurt tud abaoe o ren an abadennoù  brezhonek, en o zouez, Youenn Gwernig e-unan, Fañch Broudig, ha me  oar-me ! Bet zo TV Breizh ivez (no comment) ! Bepred e reer goap ouzhimp brezhonegerien. Pet munutenn a vrezhoneg zo bep sizhun war F3 ? 50, 60, 70... Met petra eo se e-keñver an ezhommoù ? Sellomp ouzh Euskadi, eno ez eus ur chadenn penn-da-benn en euskareg, 12 eurvezh bemdez ! E Kembre 5 pe 6 eur bemdez ! E Bro-Skos, e Bro Iwerzhon ! E Slovenia, e-lech ma z eus 1 milion a dud o chom, ez eus meur a chadenn stad o skignañ a-hed dan deiz  hag ur bern chadennoù kevredigezhel ! Ha ne vefe ket posubl e Breizh ? Perak o defe Korsiz unan ha no defe ket ar Vretoned ?